CELEX: 61993CO0019
Language: el
Date: 1996-04-24
Title: Διάταξη του Δικαστηρίου (έκτο τμήμα) της 24ης Απριλίου 1996. # Rendo NV, Centraal Overijsselse Nutsbedrijven NV και Regionaal Energiebedrijf Salland NV κατά Επιτροπής των Ευρωπαϊκών Κοινοτήτων. # Διόρθωση. # Υπόθεση C-19/93 P.

Avis juridique important

|

61993O0019

Διάταξη του Δικαστηρίου (έκτο τμήμα) της 24ης Απριλίου 1996.  -  Rendo NV, Centraal Overijsselse Nutsbedrijven NV και Regionaal Energiebedrijf Salland NV κατά Επιτροπής των Ευρωπαϊκών Κοινοτήτων.  -  Διόρθωση.  -  Υπόθεση C-19/93 P.  

Συλλογή της Νομολογίας του Δικαστηρίου 1996 σελίδα I-01997

ΔιάδικοιΣκεπτικό της απόφασηςΔιατακτικό
Διάδικοι

++++Στην υπόθεση C-19/93 P,  Rendo NV, εταιρία ολλανδικού δικαίου, με έδρα το Hoogeveen (Κάτω Χώρες),  Centraal Overijsselse Nutsbedrijven NV, εταιρία ολλανδικού δικαίου, με έδρα το Almelo (Κάτω Χώρες),  Regionaal Energiebedrijf Salland NV, εταιρία ολλανδικού δικαίου, με έδρα το Deventer (Κάτω Χώρες),  εκπροσωπούμενες από τον T. R. Ottervanger, δικηγόρο Ρόττερνταμ, με αντίκλητο στο Λουξεμβούργο τον δικηγόρο S. Oostvogels, 13, rue Aldringen,  αναιρεσείουσες,  που έχει ως αντικείμενο αίτηση αναιρέσεως που ασκήθηκε κατά της αποφάσεως που εξέδωσε στις 18 Νοεμβρίου 1992 το Πρωτοδικείο των Ευρωπαϊκών Κοινοτήτων (πρώτο τμήμα) στην υπόθεση T-16/91, Rendo κ.λπ. κατά Επιτροπής (Συλλογή 1992, σ. ΙΙ-2417), και με την οποία ζητείται η εξαφάνιση της αποφάσεως αυτής,  όπου ο έτερος διάδικος είναι η  Επιτροπή των Ευρωπαϊκών Κοινοτήτων, εκπροσωπουμένη από τον B. J. Drijber, μέλος της Νομικής Υπηρεσίας, με αντίκλητο στο Λουξεμβούργο τον Carlos Gomez de la Cruz, μέλος της Νομικής Υπηρεσίας, Centre Wagner, Kirchberg,  υποστηριζομένη από την  Samenwerkende elektriciteits-produktiebedrijven NV, εταιρία ολλανδικού δικαίου, με έδρα το Arnhem (Κάτω Χώρες), εκπροσωπουμένη από τους M. van Empel και O. W. Brouwer, δικηγόρους Άμστερνταμ, με αντίκλητο στο Λουξεμβούργο τον δικηγόρο M. Loesch, 8, rue Zithe,  παρεμβαίνουσα,  ΤΟ ΔΙΚΑΣΤΗΡΙΟ (έκτο τμήμα),  συγκείμενο από τους Κ. Ν. Κακούρη, πρόεδρο τμήματος, F. A. Schockweiler (εισηγητή), P. J. G. Kapteyn, J. L. Murray και H. Ragnemalm, δικαστές,  γενικός εισαγγελέας: G. Tesauro  γραμματέας: L. Hewlett, υπάλληλος διοικήσεως,  αφού άκουσε τον γενικό εισαγγελέα,  εκδίδει την ακόλουθη  Διάταξη  

Σκεπτικό της απόφασης

1 Στις 19 Οκτωβρίου 1995, το Δικαστήριο (έκτο τμήμα) εξέδωσε απόφαση στην υπόθεση C-19/93 Ρ.  2 Η απόφαση περιλαμβάνει μια προφανή ανακρίβεια η οποία πρέπει, δυνάμει του άρθρου 66 του Κανονισμού Διαδικασίας, να διορθωθεί αυτεπαγγέλτως.  

Διατακτικό

Για τους λόγους αυτούς,  ΤΟ ΔΙΚΑΣΤΗΡΙΟ (έκτο τμήμα)  διατάσσει:  1) Η σκέψη 15 διορθώνεται ως εξής:  "Ως προς το δεύτερο σκέλος της ενστάσεως, πρέπει να υπομνησθεί ότι, με την απόφαση Almelo κ.λπ., το Δικαστήριο διαπίστωσε το ασυμβίβαστο με το άρθρο 85 καθώς και με το άρθρο 86 της Συνθήκης, και τούτο εφόσον το εθνικό δικαστήριο κατέληξε στο συμπέρασμα ότι υφίσταται συλλογική δεσπόζουσα θέση, της εφαρμογής, εκ μέρους επιχειρήσεως περιφερειακής διανομής ηλεκτρικού ρεύματος, ρήτρας αποκλειστικής αγοράς περιλαμβανομένης στους γενικούς όρους πωλήσεως, η οποία απαγορεύει στους τοπικούς διανομείς να εισάγουν ηλεκτρικό ρεύμα προς δημόσια διανομή. Επομένως, η απόφαση αυτή υποχρεώνει το αιτούν δικαστήριο να διαπιστώσει την ακυρότητα της εν λόγω ρήτρας στο πλαίσιο των συμβατικών σχέσεων μεταξύ των διαδίκων της κύριας δίκης, και τούτο εφόσον το εν λόγω δικαστήριο διαπιστώνει ότι ο περιορισμός στον ανταγωνισμό δεν είναι αναγκαίος για να καταστεί δυνατό στην εν λόγω επιχείρηση διανομής να εκπληρώσει, κατά την έννοια του άρθρου 90, παράγραφος 2, της Συνθήκης, τη γενικού συμφέροντος αποστολή της."  2) Το πρωτότυπο της παρούσας διατάξεως επισυνάπτεται στο πρωτότυπο της αποφάσεως που διορθώθηκε. Σημείωση της διατάξεως αυτής γίνεται στο περιθώριο του πρωτοτύπου της αποφάσεως που διορθώθηκε.  Λουξεμβούργο, 24 Απριλίου 1996.